OpenLLM-France/wikimedia huggingface dataset:
# Mètode de la paral·laxi fotomètrica

El mètode de la paral·laxi fotomètrica és un mètode d'anàlisi de dades utilitzat en astronomia que fa servir els colors i la brillantor aparent de les estrelles per deduir les seves distàncies. Va ser utilitzat pel Sloan Digital Sky Survey per descobrir el supercúmul estel·lar de la Verge.
A diferència del mètode de la paral·laxi estel·lar, la paral·laxi fotomètrica es pot utilitzar per calcular les distàncies d'estrelles de més de 10 kpc de distància, a costa de la precisió molt més limitada per als mesuraments individuals. Estrictament parlant, en realitat no empra cap mesurament de paral·laxi i pot ser considerat com un nom inadequat.

## Referències

* Mario Juric; et al. (2005). Mario Juric «The Milky Way Tomography with SDSS». The Astrophysical Journal, vol. 673, 2, 2005, pàg. 864–914. arXiv: astro-ph/0510520. DOI: 10.1086/523619. Mario Juric «The Milky Way Tomography with SDSS». The Astrophysical Journal, vol. 673, 2, 2005, pàg. 864–914. arXiv: astro-ph/0510520. DOI: 10.1086/523619. (2): 864–914. arXiv:astro-ph/0510520. doi:10.1086/523619.
# Mutnofret

Mutnofret ("Mut és bella"), també representat com a Mutneferet o Mutnefert, va ser una reina egípcia de la XVIII dinastia. Era una esposa secundària de Tuthmosis I (la reina Ahmose n'era l'esposa principal) i la mare de Tuthmosis II.
Mutnofret en jeroglífic :
Basant-nos en els seus títols de Filla del Rei i Germana del Rei, és probable que fos filla d'Amosis I i germana d'Amenofis I. És probable que també fos la mare dels altres fills de Thutmosis I, Amenmose, Uadjmose i Ramose.
Mutnofret apareix representada en diversos indretsː al temple de Deir el-Bahri (construït pel seu net Tuthmosis III), en una estela trobada al Ramesseum, al colós del seu fill i en una estàtua que la representa dedicada per Tuthmosis II, trobada a la capella de Wadjmose. Això suggereix que Mutnofret encara era viva durant el regnat del seu fill.

## Referències

* 1 2 Dodson i Hilton, 2004, p. 139.
* ↑ Dodson i Hilton, 2004, p. 126.
* ↑ Tyldesley, 1998.
* ↑ Shaw, 2004, p. 231 i 236.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Shaw, Ian. The Oxford History of Ancient Egypt (en anglès). Oxford: OUP Oxford, 2004. ISBN 978-0192804587.
* Tyldesley, Joyce. Hatchepsut: The Female Pharaoh (en anglès). Penguin Books, 1998. ISBN 0-14-024464-6.
# NVR

Network Video Recorder (NVR), també conegut com a Time shifting sobre la Xarxa, és un sistema que permet l'enregistrament d'informació digital com ara pel·lícules o programes de televisió a un dispositiu que no es troba físicament a la xarxa.
Es pot considerar com un PVR que en comptes d'estar a casa de l'usuari està a les dependències del proveïdor de continguts. Això permet una reducció de la complexitat dels terminals que són a casa dels usuaris finals. A més, és un servei molt útil quan la plataforma de l'usuari té poca capacitat de magatzematge. Igual que succeía amb el Time shifting aquest servei permet enregistrar i guardar informació per escoltar-la, llegir-la o visionar-la posteriorment quan desitgi l'usuari.

## Arquitectura del Servei

Actualment existeixen dues topologies:
* Servei Multicast/Unicast:
El seu funcionament és molt simple. El servidor de Broadcasting emet en multicast als usuaris finals. Quan un d'ells requereix la còpia i l'emmagatzematge d'un programa en concret, el servidor de Broadcastig guarda la informació a dintre d'un servidor Time shifting. Posteriorment, quan l'usuari ho requereixi el servidor de Time shifting enviarà aquesta informació directament a l'usuari final en unicast.
* Servei baix demanda:
L'usuari demana directament el contingut que vol veure i el servidor de Time shifting li proporciona directament amb connexió unicast. Aquí no existeix la necessitat de tenir separació entre el servidor de Broadcasting i el de Time shifting.

## Aplicacions

* Serveis Multimedia: Existeix una forta controvèrsia amb els temes legals.
L'empresa Cablevision està actualment en judicis amb Disney, Paramount Pictures i Universal entre d'altres que l'acusen de copiar informació privada amb copyright.
* Aplicacions en Seguretat IP.Actualment és un dels serveis que han impulsat més aquesta tecnologia.
Principalment funcionen a dintre de xarxes LAN però tenen la capacitat de fer-ho a xarxes de mida major. D'aquesta forma es tenen les dades centralitzades a un mateix punt i és més fàcil accedir-hi i protegir-les davant atacs maliciosos.

## Requeriments

* Cartelleres de Programació avançades i seguides amb rigor.
* El subscriptor ha de poder triar l'estàndard de codificació adequat en funció del terminal a emprar.
* El Proveïdor del Servei ha de garantir una mínima qualitat(QoS) d'aquest.
* S'ha de poder tarificar a l'usuari en funció de la taxa de transmissió, la memòria emprada i dels programes visualitzats.

## Referències

* ↑ «Tipus de Dvr i les seves principals diferències».

## Vegeu també

* Time shifting

## Enllaços externs

* ITU-T Grup IPTV. Web en Anglès Arxivat 2008-11-26 a Wayback Machine.
* Foro-Comunitat Time Shifting
# NWO

NWO té els següents significats:
* Organització Neerlandesa per a la Recerca Científica (del seu nom en neerlandès Nederlandse voor Wetenschappelijk Onderzoek), institució pública de recerca científica dels Països Baixos
* Nou ordre mundial (del seu nom en anglès New World Order), teoria de la conspiració sobre un govern mundial únic
* WWE No Way Out, esdeveniment anual de lluita lliure professional organitzat per World Wrestling Entertainment
* New World Order, grup de lluitadors professionals creat per Hulk Hogan
# Nanosat 01

El Nanosat 01 va ser un satèl·lit artificial desenvolupat per l'Institut Nacional de Tècnica Aeroespacial d'Espanya i llançat el 18 de desembre de 2004.
El satèl·lit pesava menys de 20 kg, entrant en la categoria dels nanosatèl·lits i va ser llançat com a càrrega de pagament en un coet Ariane 5 des del Port Espacial Europeu de Kourou, al costat dels satèl·lits Helis 2A, Essaim 1, Essaim 2, Essaim 3, Essaim 4 i PARASOL. El Nanosat tenia forma de prisma de base hexagonal i estava totalment cobert de panells solars. Comptava amb quatre experiments, dos d'ells científics. Un altre dels objectius era servir d'enllaç amb la Base Antàrtica Joan Carles I.
Posteriorment seria llançat el seu successor, el Nanosat-1B, en 2009, atès que la vida útil del primer era a punt d'expirar.

## Referències

* ↑ Nanosat 01 - Gunter's Space Page
* ↑ Infoastro.com - El satélite español Nanosat 01, en órbita
* ↑ ABC (Madrid) - 18/12/2004, p. 58

## Enllaços externs

* NANOSAT 01 - primer nanosatélite español en órbita Arxivat 2012-06-28 a Wayback Machine.
# Neoglyphidodon bonang

Neoglyphidodon bonang és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 13 cm de longitud total.

## Distribució geogràfica

Es troba des de Sri Lanka fins a Sumatra, Java, Sulawesi i Salomó.

## Referències

* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Naw Bahar

Naw Bahar fou un lloc sagrat preislàmic de Balkh, a l'Afganistan. Era una mena de monestir, segurament budista, que fou destruït pels àrabs quan hi van arribar. El lloc és cèlebre perquè hi van tenir origen la poderosa família dels barmàquides. Barmak, el seu epònim, era el guàrdia del monestir o pramukha.

## Referències

* ↑ Enciclopèdia de l'Islam, VII, 1041-1042
# Naw K’nyaw Paw

Naw K'nyaw Paw és una activista per la pau de Karen que treballa pels drets de les dones a Birmània. És la secretària General de l'Organització de Dones Karen i va guanyar el Premi Internacional Dona Coratge l'any 2019.

## Biografia

Naw K'nyaw Paw va néixer a Tailàndia i com a jove va créixer en un camp de refugiats. La seva família va ser forçada a fugir de la seva casa per tal de fugir de la persecució. La família es va unir a les aproximadament 110.000 persones Karen que ara viuen en els set camps de refugiats que s'estenen en la frontera entre Tailàndia i Myanmar.
L'any 1999, va començar a treballar a l'Organització de Dones Karen (KWO per les seves sigles en anglès), una organització-comunitat dedicada a les dones Karen que treballa pel desenvolupament i l'alleujament en els camps de refugiats en la frontera tailandesa. Va ser elegida Secretària General en la 6a Conferència de l'Organització de Dones Karen al febrer de 2013. És una ferma defensora de la creació d'infraestructures i edificis i ha presentat molts cursos sobre democràcia, drets humans i drets de la dona per a membres de la KWO. Va treballar durament per fer arribar la lluita de les dones Karen a la comunitat internacional. Naw K'nyaw Paw ha defensat diverses persones Karen.
Va assistir al Consel de Drets Humans de les Nacions Unides i en les reunions de la Comissió de l'Estatus de la Dona per plantejar la inquietud en aspectes com la situació de la dona o els drets dels indígenes i dels refugiats a Birmània i al llarg de la seva frontera.

## Referències

* ↑ «Biographies of the Finalists for the 2019 International Women of Courage Awards». US Department of State. Arxivat de l'original el 5 març 2019. [Consulta: 12 març 2019].
* ↑ «Myanmar Woman to Receive the 2019 International Women of Courage Award». Mizzima, 08-03-2019. [Consulta: 11 març 2019].
* ↑ «US honours Irish sister for work in Sudan». Ellen Coyne. The Times, 08-03-2019. [Consulta: 10 març 2019].
* ↑ «Myanmar Woman to Receive 2019 International Women of Courage Award». US Embassy in Burma, 07-03-2019. [Consulta: 11 març 2019].
* 1 2 «APHEDA People: Meet Naw K’Nyaw Paw (Karen Women's Organisation)» (en anglès australià). Union Aid Abroad-APHEDA, 31-10-2018.
# Neus Canyelles i Estapé

Neus Canyelles i Estapé (Palma, 1966) és una escriptora balear en llengua catalana. És llicenciada en Filologia hispànica i va estudiar la carrera de piano.

## Obra publicada

* 1997 : Neu d'agost. Un llibre de memòries (Premi Bearn de Narrativa 1997).
* 2002 : Els vidres nets i altres contes.
* 2002 : Cap d'Hornos (Premi Ciutat de Palma de novel·la 2002).
* 2006 : L'alè del búfal a l'hivern (Premi El lector de l'Odissea 2006).
* 2010 : La novel·la de Dickens.
* 2013 : Mai no sé què fer fora de casa (Premi Mercè Rodoreda de contes i narracions 2013).
* 2019 : Les millors vacances de la meva vida.
* 2021 : Autobiografia autoritzada (Premi Lletra d'Or 2022).

## Referències

* ↑ «La biografía de Neus Canyelles tamiza cuentos de la literatura universal» (en castellà). UH Noticias. C. Domènec, 27-02-2018. [Consulta: 3 desembre 2018].
* ↑ «Neus Canyelles i Estapé | enciclopedia.cat». [Consulta: 12 octubre 2022].
* ↑ «Neus Canyelles Estapé, Biografia, galeria i obres | BCulture». [Consulta: 12 octubre 2022].
* ↑ «Neus Canyelles: «La novela llegó a martirizarme»» (en castellà), 21-01-2003. [Consulta: 12 octubre 2022].
* ↑ Press, Europa. «La escritora mallorquina Neus Canyelles gana el Premi 'El lector de l'Odissea'», 20-10-2006. [Consulta: 12 octubre 2022].
* ↑ Serra, Laura. «La mallorquina Neus Canyelles, premi Mercè Rodoreda», 13-12-2013. [Consulta: 12 octubre 2022].
* ↑ «Neus Canyelles guanya el premi Lletra d'Or amb el llibre 'Autobiografia autoritzada'». [Consulta: 12 octubre 2022].
# Mort en una setmana (o li tornem els diners)

Mort en una setmana (o li tornem els diners) (títol original en anglès, Dead in a Week or Your Money Back) és una pel·lícula de comèdia negra britànica del 2018, en el debut com a director de Tom Edmunds. La pel·lícula és protagonitzada per Tom Wilkinson com un sicari envellit i Aneurin Barnard com el seu últim contracte potencial. S'ha doblat i subtitulat al català.
La pel·lícula es va estrenar al Festival Internacional de Cinema d'Edimburg del 2018 i també es va projectar al Festival Internacional de Cinema de Roma, abans d'un llançament exclusiu a Odeon Cinemas UK, de Republic Film Distribution.

## Referències

* ↑ «'Dead in a Week (Or Your Money Back)': Film Review». The Hollywood Reporter, 30-11-2018.
* ↑ «Mort en una setmana (o li tornem els diners)». Goita què fan, ara!. [Consulta: 29 maig 2023].
* ↑ «Dead in a Week: Or Your Money Back – Review». [Consulta: 16 maig 2020].
* ↑ «(Italiano) Promo | 25 ottobre | "Dead in a Week: Or Your Money Back", Sala Sinopoli, ore 22», October 25, 2018.
* ↑ Grater, Tom. «Festival hit 'Jellyfish' secures UK theatrical release (exclusive)». Screen, 05-12-2018.
# Neus Bramona i Fontcuberta

Neus Bramona i Fontcuberta (la Roca del Vallès, Vallès Oriental, 1972) és una mestra i activista pels drets civils catalana.
Militant d'ERC, s'ha presentat en diverses ocasions a les llistes municipals de la Roca del Vallès. Professionalment, exerceix de mestra d'una escola pública a la localitat de l'Ametlla del Vallès. És la parella d'Oriol Junqueras, amb qui té dos fills, el Lluc i la Joana. Es van conèixer gràcies als actes organitzats per Esquerra Republicana de Catalunya, partit del qual tots dos són militants. Forma part de l'Associació Catalana pels Drets Civils (ACDC), l'entitat creada per les famílies dels presos i exiliats polítics catalans com a plataforma d'actuació conjunta, per donar veu als represaliats i suport a les seves famílies, per canalitzar les mostres de solidaritat i suport i per defensar els drets civils, i que l'any 2018 fou distingida amb la Creu de Sant Jordi.

## Referències

* ↑ «Neus Bramona, la dona d'Oriol Junqueras, militant d'ERC, va ser candidata a l'alcaldia a La Roca del Vallès». Catalunya Diari, 08-01-2018 [Consulta: 20 juliol 2019].
* ↑ «Familiares de los políticos encausados piden a Torra trabajar por la retirada de la causa y un juicio justo». Europa Press, 26-07-2018 [Consulta: 20 juliol 2019].
* ↑ «L'entrega de les Creus de Sant Jordi esdevé un clam contra la repressió». El Nacional, 23-07-2018 [Consulta: 20 juliol 2019].
# Mort digna

Mort digna, morir dignament o morir amb dignitat és un concepte ètic ampli i, sovint, controvertit, que es refereix al procés de la fi de la vida evitant el sofriment i mantenint el control i l'autonomia. En general, se sol tractar com una extensió del concepte de vida digna, en el qual les persones conserven la seva dignitat i llibertat fins al cessament de la seva existència.
Encara que una mort digna pot ser natural i sense cap tipus d'assistència, amb freqüència el concepte s'associa amb el de dret a morir, així com amb la defensa de la legalització de pràctiques com l'eutanàsia, el suïcidi assistit, la sedació terminal o el rebuig d'assistència mèdica. Segons els seus defensors, la possibilitat d'aquest tipus de pràctiques seria el que garantiria una mort digna, mantenint decisions lliures fins a l'últim moment i podent evitar una agonia innecessària.

## Vegeu també

| Bioètica Capacitisme Dret a morir Distanàsia Edatisme | Eutanàsia Homicidi Llibertat negativa Llibertat positiva Medicina pal·liativa Mort assistida | Objecció de consciència Ortotanàsia Sedació Suïcidi Voluntats anticipades |

## Referències

* ↑ «El derecho en los finales de la vida y el concepto de muerte digna». Apuntes de Bioética, 2016.
* 1 2 3 «¿Qué es muerte digna?». Arxivat de l'original el 2021-01-25. [Consulta: 31 gener 2021].
* ↑ «La muerte digna como un derecho humano emergente». Revista DyCS Victoria, 2020.
* ↑ «Ética y muerte digna: propuesta de consenso sobre un uso correcto de las palabras». Revista de Calidad Asistencial, 2008.
* ↑ «Derecho a Morir Dignamente».
# Nikólina Balka

Nikólina Balka (en rus: Николина Балка) és un poble del krai de Stàvropol, a Rússia, que el 2017 tenia 2.514 habitants. Pertany al districte rural de Petrovski.

## Referències

* ↑ Протокол учредительского съезда Ставрсельскосоюза 11-13 января 1925 года и приложение к нему. Ставрополь: [Б. и.], 1925, p. 29-31.
# Mort de l'Esperanceta Trinquis

Mort de l'Esperanceta Trinquis és un acrílic sobre fusta fet per Armand Cardona Torrandell el 1985 i que es conserva, des de l'octubre de 2011, a la biblioteca que duu el seu nom de Vilanova i la Geltrú.

## Descripció

L'Esperanceta Trinquis és un dels personatges de Ronda de mort a Sinera, de Salvador Espriu. La Trinquis era una captaire alcoholitzada que vivia en una cova als afores de Sinera i sovint patia la crueltat dels més joves que l'apedregaven. Protagonista de molts fragments d'Espriu, esdevé paradigma de la trista condició humana. Com Espriu, Cardona també se sentia captivat per aquest personatge que representà en diverses ocasions.
Coberta de neu, glaçada, l'Esperanceta Trinquis jeu morta, descalça, a prop de la via del tren. La mort de la Trinquis és un dels actes més destacats de Ronda de mort a Sinera. Cardona dona forma en aquesta pintura al poema d'Espriu Cançó de l'Esperanceta Trinquis, del qual inclou alguns versos. L'artista pintà aquesta obra mentre creava la gran pintura mural Murs de Teatre per al Círcol Catòlic de Vilanova i la Geltrú, en la qual també pinta a l'Esperanceta Trinquis juntament amb altres personatges de Ronda de mort a Sinera i de La bona persona de Sezuan de Brecht, entre d'altres.

## Mides del quadre

És un quadre de grans dimensions, amb 123 cm de llargada per 175 d'amplada.

## Referències

* ↑ «El llegat d'Armand Cardona Torrandell s'exposarà a la biblioteca del seu nom». [Consulta: 21 novembre 2020].
* 1 2 Armand Cardona Torrandell, 1928-1995. Vilanova i la Geltrú: El Cep i la Nansa, 2004. ISBN 84-85960-91-2.
* ↑ Cardona i Masdeu, Àlex «Armand Cardona i Torrandell : 1928-1995». Retrats. Ajuntament de Vilanova i la Geltrú [Vilanova i la Geltrú], 27, 2003, pàg. 22 [Consulta: 21 novembre 2020].
* ↑ Generalitat de Catalunya. Cardona Torrandell. Madrid: Blanquerna. Llibreria Catalana, 1995, p. 97, 115.
# Nikítovka

Nikítovka (en rus: Никитовка) és un poble del krai de Primórie, a l'Extrem Orient de Rússia, que en el cens del 2010 tenia 174 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
* ↑ «Примгидромет». Arxivat de l'original el 2016-03-22. [Consulta: 2 novembre 2019].
# Nebulosa difusa

En astronomia, les nebuloses difuses, igual que les altres nebuloses, són núvols del medi interestel·lar dispers, compostes de gas i pols, però les nebuloses difuses es distingeixen per les seves emissions de llum, a diferència de les nebuloses fosques. L'emissió de llum és deguda a l'efecte de la radiació que reben dels estels propers. Avui dia es prefereix el terme de regió H II, l'adjectiu "difuses" aplicat a aquestes nebuloses data dels inicis del seu estudi, quan es van definir en funció de la seva aparená òptica.
Entre les nebuloses difuses trobem:
* Nebuloses d'emissió: la llum és emesa pel gas ionitzat. Entre elles, les regions H II que són els principals centres de creació d'estrelles.
* Nebuloses de reflexió: la llum emesa per les estrelles properes es reflecteix.

## Referències

* ↑ Oxford Dictionary of Astronomy. Oxford University Press, 1997, p. 124. ISBN 0-19-211596-0.
* ↑ Ridpath, Ian; Woodruff, Jonh. Firefly Astronomy Dictionary. Firefly Books Ltd., 2003, p. 59. ISBN 1-55297-837-0.
# Nebulosa fosca

Una nebulosa fosca o nebulosa d'absorció és un tipus de núvol interestel·lar fosc que bloqueja la llum procedent dels estels, de les nebuloses d'emissió o de reflexió que hi hagi darrere seu. En astronomia aquesta absorció de la llum s'anomena extinció. Aquest tipus de nebuloses només es poden observar com a extrusions fosques, com una silueta, contra les nebuloses brillants que hi hagi al seu darrere, o com a regions buides o amb molt pocs estels en una regió brillant del cel. La forma d'aquests núvols foscos és molt irregular, no presenten uns límits clarament definits i de vegades prenen formes serpentejants i enrevessades. A les galàxies externes s'observen sovint contra els braços espirals i apareixen com a bandes fosques.
La seva mida oscil·la entre els minúsculs glòbuls de Bok fins a estructures visibles a ull nu com la nebulosa del Sac de Carbó a la Creu del Sud o el gegantí núvol complex de Rho Ophiuchi que abasta 10.000 graus quadrats, el 2% del cel.
Malgrat que l'absorció és causada per la pols interestel·lar, a la seva composició hi predomina l'hidrogen molecular. La pols només suposa el 0,1% de la massa d'una nebulosa fosca, però es creu que té un paper important en la formació de molècules a l'espai, atès que la superfície de les partícules de pols ofereixen un lloc als àtoms on adherir-se i combinar-se en molècules. L'interior d'aquests núvols és força fred, típicament de només 10 K, que els permet de col·lapsar sota la seva pròpia gravetat en estels.
Atès que no ofereixen característiques visibles, que es puguin observar amb dispositius òptics, el seu estudi s'ha de fer sobre la base de les seves emissions de radiació infraroja, astronomia infraroja, i de ràdio, radioastronomia.

## Vegeu també

* Nebulosa
* Nebulosa del Cap de Cavall
* Nebulosa del Con

## Referències

* 1 2 3 Daintith, John; Gould, William. Collins internet-linked dictionary of Astronomy. Astronomy defined and explained. Glasgow: HarperCollins Publishers, 2006, p. 106. ISBN 13 978-0-00-722092-2.
* ↑ Gran Enciclopèdia Catalana. Volum 10. Reimpressió d'octubre de 1992. Barcelona: Gran Enciclopèdia Catalana, 1992, p. 101. ISBN 84-7739-004-5.
* 1 2 Ridpath, Ian; Woodruff, Jonh. Firefly Astronomy Dictionary. Firefly Books Ltd., 2003, p. 56. ISBN 1-55297-837-0.
# Norma lingüística

A la lingüística moderna, el concepte de norma lingüística va prendre força a partir de la dicotomia saussuriana entre llengua i parla i fou elaborat per lingüistes estructuralistes com Hjelmslev i Coseriu, els quals l'entengueren com la part del sistema de la llengua que és sentida com a comuna per la majoria de parlants. En lingüística, les normes d'ús d'una llengua estan constituïdes per l'ortografia i la gramàtica. En un sentit més ampli, en concret sociològic, la norma lingüística també hauria de considerar l'adequació funcional del missatges lingüístics. Les normes lingüístiques són producte d'una convenció i d'un determinat moment històric. Com a tals, divergeixen entre llengües i poden variar al llarg del temps. No són immanents a la naturalesa de les llengües, però per tal que tinguin eficàcia i acceptació socials sí que hi han de ser coherents i solidàries amb el context cultural en què s'emmarquen. Com totes les normes, són producte d'un consens socials sense el qual no tindrien cap mena de validesa ni eficàcia. Així doncs, en qualsevol norma lingüística cal tenir en compte l'element de gramaticabilitat (coherència sistèmica) i el d'acceptació (viabilitat de l'ús social). En el cas del català, la normativització, és a dir, el procés a través del qual s'estableixen els criteris bàsics i comuns d'utilització de la llengua oral i escrita i són acceptats socialment, es va dur a terme a partir del 1907 gràcies a l'obra de Pompeu Fabra i la Secció Filològica de l'Institut d'Estudis Catalans. D'acord amb el Diccionari de l'Institut d'Estudis Catalans, la norma lingüística és un "precepte referit al bon ús fonètic, morfològic, sintàctic, etc., d'una llengua segons la gramàtica normativa".

## Vegeu també

* E-Prime